Ekki með yfirgangi , heldur til að viðhalda því af skynsemi og með hluttekningu . En þótt orðið þróun sé fremur ungt í málinu er það löngu orðið rótgróið og hefur tekið á sig ýmsar merkingar . Meginhugmyndin að baki sjálfbærri þróun , eða sjálfbærri nýtingu náttúruauðlinda , er einföld og alls ekki ný af nálinni . En eins og áður sagði þá eru þessar hugmyndir alls ekki nýjar heldur hafa ýmsir þjóðflokkar gætt þess um aldir að nýta auðlindir sínar svo sem beitilönd og skóga á þann hátt að samhliða notkuninni sé búið í haginn fyrir komandi kynslóðir . Lýsandi fyrir þessa hugsun er orðatiltæki frá Kenýa : Þú hefur ekki fengið landið til eignar frá foreldrum þínum ; þú hefur það að láni frá börnum þínum . Það sem er hins vegar nýtt í umræðunni og gerir sjálfbæra þróun að knýjandi máli á alþjóðavettvangi er að nú á dögum er mengun og auðlindanýting ekki lengur einkamál einstakra þjóða eða þjóðflokka vegna þess hve iðnaður og neysla manna er orðin orku - og auðlindafrek ; það sem ein þjóð aðhefst getur haft veruleg áhrif á allar hinar .